ครบรอบ 1ปี ประชาชนประท้วงรัฐบาลซีเรีย
สหประชาชาติเผยว่า 1 ปีที่ผ่านมาของการลุกฮือขึ้นต่อต้านรัฐบาลของชาวซีเรียมีผู้เสียชีวิตไปแล้วมากกว่า 8000 คน แต่นักเคลื่อนไหวฝ่ายต่อต้านชี้ว่า ณ ขณะนี้กำลังจะถึง 10000 คนชาวซีเรียพลัดถิ่นประมาณ 1000 คนมาร่วมกันรำลึกครบรอบ 1 ปีการลุกฮือขึ้นต่อต้านรัฐบาลประธานาธิบดีบาชาร์ อัสซ๊าด โดยนายกเทศมนตรีนครปารีสได้ประกาศสนับสนุนกิจกรรมครั้งนี้อย่างเต็มที่ ซึ่งการรำลึกเหตุการณ์นี้ยังมีขึ้นในกรุงอัมมันของจอร์แดนกำเนิดของการลุกฮือขึ้นต่อต้านรัฐบาลซีเรียเริ่มมาจากเหตุการณ์จับกุมกลุ่มวัยรุ่นในเมือง ดะรา ทางภาคใต้ของประเทศเมื่อ 1 ปีที่แล้ว โดยวัยรุ่นกลุ่มนี้ได้ขึ้นไปโปรยกระดาษสีลงมาจากบนกำแพง เพื่อแสดงสัญญลักษณ์ของการต่อต้านประธานาธิบดีบาชาร์สหประชาชาติเผยว่าการปราบปรามผู้ประท้วงของรัฐบาลซีเรียในช่วง 1 ปีที่ผ่านมานั้นทำให้มีผู้เสียชีวิตไปมากกว่า 8000 คน แต่แกนนำผู้ประท้วงภายในซีเรียกลับยืนยันว่า ณ ขณะนี้มีจำนวนเกิน 9700 คนไปแล้ว และอีกไม่กี่วันต่อจากนี้ก็คาดว่าจะถึง 10000 คน นอกจากนี้ ชาวซีเรียจำนวนมากก็พากันอพยพหนีข้ามแดนไปยังตุรกีอย่างต่อเนื่องประธานาธิบดีบาชาร์อ้างว่ากำลังต่อสู้อยู่กับกลุ่มก่อการร้ายติดอาวุธและปฏิเสธที่จะยุติการปราบปรามกวาดล้าง ขณะที่ กองทัพซีเรียเสรี ซึ่งสมาชิกส่วนใหญ่เป็นทหารแปรพักตร์มาเข้าข้างผู้ประท้วงประกาศยืนยันเช่นเดียวกันว่า จะสู้ต่อไปจนกว่ารัฐบาลประธานาธิบดีบาชาร์จะถูกล้มล้าง หรือไม่พวกเขาก็พร้อมเสียชีวิต
 สหประชาชาติเผยว่า 1 ปีที่ผ่านมาของการลุกฮือขึ้นต่อต้านรัฐบาลของชาวซีเรียมีผู้เสียชีวิตไปแล้วมากกว่า 8000 คน แต่นักเคลื่อนไหวฝ่ายต่อต้านชี้ว่า ณ ขณะนี้กำลังจะถึง 10000 คน
ครบรอบ 1ปี,ซีเรีย,สหประชาชาติ,เสียชีวิต